**Ιανουάριος 2025**

Μηνιαία Έκδοση AξIAnumbers

Ανοδικά κινήθηκε το Χρηματιστήριο Αθηνών κατά το μήνα Δεκέμβριο, με τον Γενικό Δείκτη να παρουσιάζει αύξηση κατά 5,47% σε σχέση με τα επίπεδα του Νοεμβρίου.

Ειδικότερα, η εικόνα της χρηματιστηριακής αγοράς σύμφωνα με τα στοιχεία του νέου **AXIANumbers Δεκεμβρίου 2024**, διαμορφώθηκε ως εξής:

* Δημιουργήθηκαν **1.288 νέοι λογαριασμοί πελάτη και εγγεγραμμένων διαμεσολαβητών** (§1.2[[1]](#footnote-1)), σε σχέση με **1.236** νέους λογαριασμούς τον Νοέμβριο, ενώ οι **Συλλογικοί Λογαριασμοί Πελατείας**[[2]](#footnote-2) στο σύνολό τους (Μερίδες Εγγεγραμμένων Διαμεσολαβητών και Μερίδες Ασφαλειών), κατέχουν **€2,72 δις** (2,92% της συνολικής Αξίας Χαρτοφυλακίου - §3.1).
* Η **Κεφαλαιοποίηση** του ΧΑ διαμορφώθηκε στο τέλος του μήνα στα **€93,22 δις**, παρουσιάζοντας αύξηση κατά **5,70%**, σε σχέση με τα επίπεδα του Νοεμβρίου (**€88,20** δις).
* Η **Αξία Συναλλαγών** για τον Δεκέμβριο 2024 έφτασε τα **€2.707,23** εκατ. σημειώνοντας **μείωση κατά 34,76%** από τη συναλλακτική δραστηριότητα του προηγούμενου μήνα που ήταν **€4.149,92** εκατ., ενώ σε σχέση με τον Δεκέμβριο 2023 που η αξία συναλλαγών ήταν **€1.899,19** εκατ., σημειώθηκε **αύξηση** **42,55%**.
* Οι **Αλλοδαποί Δικαιούχοι Μερίδων** πραγματοποίησαν **εκροές** ύψους **€176,40 εκατ.** κατά το μήνα Δεκέμβριο, σε αντίθεση με τους **Ημεδαπούς Δικαιούχους Μερίδων** οι οποίοι πραγματοποίησαν **εισροές** ύψους **€176,40 εκατ.** τον Δεκέμβριο (§2.1).
* Η **κατανομή** της Αξίας Χαρτοφυλακίου των Δικαιούχων Μερίδων διαμορφώθηκε στα **65,37%** για τους **Αλλοδαπούς Δικαιούχους Μερίδων** και **34,63%** για τους Ημεδαπούς (§3.1).



* Οι **χώρες** με την **μεγαλύτερη αξία χαρτοφυλακίου** (μερίδες πελάτη) για το μήνα ήταν οι ΗΠΑ με αξία συνολικού χαρτοφυλακίου €13,66 δις, η Κύπρος με αξία χαρτοφυλακίου €9,09 δις και η Γερμανία με αξία χαρτοφυλακίου €5,93 δις (§3.5.1).



* Οι **Αλλοδαποί Δικαιούχοι Μερίδων** πραγματοποίησαν το **57,9%** των συνολικών συναλλαγών (αγορές & πωλήσεις) τον Δεκέμβριο 2024 (σε σχέση με το 44,1% τον προηγούμενο μήνα), ενώ οι **Ημεδαποί Δικαιούχοι Μερίδων**, πραγματοποίησαν το **42,1%** των συναλλαγών (σε σχέση με το 55,9% τον προηγούμενο μήνα) (§2.1).

*Περισσότερες πληροφορίες σχετικά με τις παρεχόμενες υπηρεσίες της ATHEXCSD στο νέο κανονιστικό περιβάλλον, παρατίθενται στον* [*Κανονισμό*](https://www.athexgroup.gr/el/athexcsd-regulations) *Λειτουργίας της εταιρείας, στις σχετικές [Αποφάσεις](https://www.athexgroup.gr/el/athexcsd-resolutions) του Διοικητικού Συμβουλίου της εταιρείας σε εφαρμογή του Κανονισμού, καθώς και στις ενότητες «[Καταχώριση](https://www.athexgroup.gr/el/web/guest/functions-depository)» & «[Διακανονισμός](https://www.athexgroup.gr/el/web/guest/settlement)» της ηλεκτρονικής ιστοσελίδας της εταιρείας:* [*www.athexgroup.gr*](http://www.athexgroup.gr)

1. Οι σημειώσεις με το σύμβολο «§» αποτελούν παραπομπές σε ενότητες της αναλυτικής έκδοσης AXIA Numbers, όπου παρουσιάζονται τα συνολικά στοιχεία [↑](#footnote-ref-1)
2. Στην περίπτωση των Μερίδων Πελατείας, αναφερόμαστε στη χώρα φορολογικής κατοικίας του εγγεγραμμένου διαμεσολαβητή, στο όνομα του οποίου τηρείται ο λογαριασμός [↑](#footnote-ref-2)